Surfaco de Lombardio per altimetraj zonoj
**Lombardio** aŭ **Lombardujo** (itale *Lombardia* [lombarDIa], lombarde *Lombardia* [lombarDIa] aŭ [lumbarDIa]) estas regiono en norda Italio. Ĝia ĉefurbo estas Milano; aliaj gravaj urboj estas Breŝo, Monza, Pavio, Bergamo, Como, Kremono kaj Varese.

La regiono troviĝas inter Svislando (kantonoj Tiĉino kaj Grizono) norde, Trentino-Supra Adiĝo/Sudtirolo kaj Venetio oriente, Emilio-Romanjo sude, kaj Piemonto okcidente.

La nomo de la regiono devenas de la nomo de la ĝermana popolo de la longobardoj, kies ĉefurbo estis Pavio kaj kies antikva teritorio, la regno de longobardoj, kompreneble nomatas Longobardio.

Geografio
---------

La Antaŭalpoj etendiĝas de la Lago Maggiore al la Lago di Garda. La ĉefaj alptransirejoj de Lombardio estas Splügen (Lombardio-Grizono, Svislando), Stelvio (Lombardio-Supra Adiĝo/Sudtirolo), pasejo Tonale (Lombardio-Trentino).

La suda limo de la regiono estas Pado, la plej longa rivero en la itala duoninsulo. Aliaj grandaj riveroj estas Tiĉino, Adda, Oglio. En la nordo troviĝas la lombardujaj lagoj: Lago Maggiore, Lago de Lugano, Lago de Como, Lago Iseo, Garda-Lago. Pri tiuj oni povas konsideri, ke Lombardio, spite esti interna regiono (nemara), ĝuas 600 km da akvobordo, kvazaŭ marbordo.

### Ĉefaj urboj

|  |  |  |  |
| --- | --- | --- | --- |
| 1 | Milano | Metropola urbo Milano  | 1 303 300 loĝ. |
| 2 | Breŝo | Provinco Brescia  | 190 100 loĝ. |
| 3 | Monza | Provinco Monza kaj Brianza  | 121 500 loĝ. |
| 4 | Bergamo | Provinco Bergamo  | 115 700 loĝ. |
| 5 | Como | Provinco Como  | 83 300 loĝ. |
| 6 | Varese | Provinco Varese  | 82 200 loĝ. |
| 7 | Sesto san Giovanni | Metropola urbo Milano  | 80 700 loĝ. |
| 8 | Busto Arsizio | Provinco Varese  | 80 000 loĝ. |
| 9 | Cinisello Balsamo | Metropola urbo Milano  | 74 200 loĝ. |
| 10 | Kremono | Provinco Cremona  | 70 900 loĝ. |

Ekonomio
--------

Lombardio, unu el la plej riĉaj landoj en Eŭropo, estas plena je industrioj: ŝtalfabrikoj (Falck), rafinejoj, aŭtofabrikoj (Autobianchi, Maserati, Alfa Romeo, Innocenti), eldonejoj (Rizzoli, Mondadori), fabrikoj de meblaro, ŝuoj, nutraĵoj, ktp.

Provincoj
---------

La dekdu provincoj de Lombardio estas Varese [va**re**ze], Como [**ko**mo], Lecco [**le**ko], Sondrio [**son**drjo], Milano [miLAno], Bergamo [**ber**gamo], Pavio aŭ Pavia [pa**vi**a], Lodi [**lo**di], Kremono aŭ Cremona [kre**mo**na], Breŝo aŭ Brescia [**bre**ŝa], Mantova [**man**tova] kaj Monza [**mon**ca]. La provinco Monza kaj Brianza ekfunkciis en 2009.

Aldonaj bildoj
--------------

* Bellagio kaj la Lago de Como.Bellagio kaj la Lago de Como.
* Piazza Duomo, en Milano.Piazza Duomo, en Milano.

Referencoj
----------

1. ↑  artikolo *longobardo* en la Plena Ilustrita Vortaro de Esperanto (PIV), eldono de 2020, reta versio
2. ↑  artikolo *Longobardio* en la Plena Ilustrita Vortaro de Esperanto (PIV), eldono de 2020, reta versio

Vidu ankaŭ
----------

* Brianco

Eksteraj ligiloj
----------------

* Lombardio en la Vikimedia Komunejo (Multrimedaj datumoj)
* Kategorio Lombardio en la Vikimedia Komunejo (Multrimedaj datumoj)
* Lombardio en Vikinovaĵoj (Liberaj novaĵoj)
* Lombardio en Vikivojaĝo (Turisma gvidilo)

* oficiala retejo de la administra regiono Lombardio (itale)

|  |  |  |
| --- | --- | --- |
| 

| v • d • r **Italio** |
| --- |
|  Abruco |  Aosta Valo |  Apulio |  Basilikato |  Emilio-Romanjo |  Friulo-Venecio Julia |  Kalabrio |  Kampanio |  Latio |  Ligurio |  Lombardio |  Markioj |  Moliso |  Piemonto |  Sardio |  Sicilio |  Toskanio |  Trentino-Supra Adiĝo/Sudtirolo |  Umbrio |  Veneto |

 |